86 
kropspidsen; men Lærer Pedersen havde en næsten kul- 
sort Han, der maalte fulde 75 mm." 
Djursland. Denne Lokalitet har de jydske Entomologer 
opdaget i de seneste Aar; af de gamle Samlere er der 
næppe nogen, der har været ude paa disse Egne. Jeg bor 
i Trudstrup, hvorfra man med Cykle let naar ud til de for- 
skellige Lokaliteter. (Grenaa vil maaske dog være nok 
saa godt beliggende; men jeg havde faaet en venlig Ind- 
bydelse og en udmærket Modtagelse af en Entomolog, 
som boede i Trudstrup, saa for mig var der intet Valg. 
Det, der tiltalte mig mest, var Egnen omkring Høbjerg. 
Naar man over Bakkerne fra Aalsø kører ned mod Stranden, 
kommer man først til en lille Elleskov, hvor der alt er taget 
mange gode Sommerfugle, og derefter ud i et Landskab, 
som er et jysk Tisvilde. Sand, Klitter, Plantage, smaa Vand- 
huller, Skrænter og Skov er der i rig Afveksling, en Aa 
mangler heller ikke, og Fred er der til at samle, for ikke 
et Menneske færdes her. Det mest iøjnefaldende Træ er 
en Del fritstaaende høje Christtorn, der vokser spredt over 
hele Terrænet. Naar denne Egn bliver godt gennemsøgt 
af Samlere fra de forskellige Ordener, vil den sikkert give 
et overraskende Udbytte; foreløbigt er det nærmest Sommer- 
fuglesamlere, der har faaet noget rigtigt ud af det. 
Den sydligere liggende Del ved Katholm Skov og 
Glatved Kalkbrud ser ogsaa meget indbydende ud, 
og navnlig Kalkegnene huser sikkert en Masse gode Ting. 
For mig gav den i hvert Fald en for Danmark ny Bi, 
adskillige gode Snyltefluer, samt, hvad der var mere mærke- 
ligt, en ny Gravehveps, vor største Art af Slægten Oxybelus. 
En Dag, da vi kører gennem Aalsø, foreslaar min Vært, 
at vi skal gaa ind i Kirken. Vi sætter Cyklerne, han aab- 
ner Døren til Vaabenhuset og foran os i Muren, er der 
indmuret en Sten med et Kors paa. En Indskrift oplyser, 
at denne Sten er den, som Blicher omtaler. Len- 
gere kommer jeg ikke i Lesningen, for det gaar op 
for mig, at det er Præsten fra Vejlby, som engang har . 
